Uralinė pelėda

Uralinė pelėda (Strix uralensis) – pelėdinių (Strigidae) šeimos plėšrus paukštis.

Patelės yra stambesnės už patinėlius. Uralinių pelėdų kūno ilgis 50-62 cm, sparnai 35-40 cm, ištiestų sparnų tarpugaliai 103-124 cm, uodega 30 cm. Patelių svoris  630-1150 g (iki 1300 g tarp Strix uralensis macroura porūšio), patinėliai smulkesni ir sveria 570-850 g.

Kūno viršutinė pusė balsva, išmarginta tamsiomis išilginėmis dėmėmis; pilvinė balsva su aiškiomis pailgomis tamsiomis dėmėmis. Skruostų diskas apvalus, pilkas. Uodega ilga, skersai dryžuota, galas balsvas. Kojos plunksnotos iki pirštų. Gyvena brandžiuose miškuose.

Kadangi Lietuva yra jos paplitimo arealo vakariniame pakraštyje, ši pelėda čia yra labai reta, nėra duomenų apie perinčius šiuos paukščius. Lietuvoje kiek dažniau stebimos Švenčionių, Biržų, Pasvalio rajonų savivaldybėse.

 Porūšiai: 
 Strix uralensis uralensis
 Strix uralensis liturata. Paplitusi Šiaurės Europoje ir iki Volgos rytuose.
 Strix uralensis macroura. Stambiausias porūšis. Paplitusi Vidurio Europoje bei Balkanų pusiasalio šiauriniuose pakraščiuose.
 Strix uralensis yenisseensis
 Strix uralensis nikolskii
 Strix uralensis momiyamae
 Strix uralensis daurica
 Strix uralensis fuscescens
 Strix uralensis hondoensis
 Strix uralensis japonica

 Nuorodos 
 ibc.lynxeds.com/Paukščių kolekcijos. Uralinė pelėda, Anglų k.
 owlpages.com/Uralinė pelėda, Anglų k.

 Galerija 

Kategorija:Pelėdiniai paukščiai